ไอโนะทาเนะ

ไอโนะทาเนะ (Ai no Tane) เป็นเพลงซิงเกิลตัวอย่างของ "มอร์นิงมูซูเมะ" โดยได้รับการเปิดตัวภายใต้สังกัด "อูราเนบะ เรคคอร์ดส" เมื่อวันที่ 3 พฤศจิกายน พ.ศ. 2540

**ประวัติ**

**ช่วงก่อนการผลิต**
พ.ศ. 2540 วงดนตรีเจร็อก ชารัม คิว ได้จัดโครงการประกวดพรสววรค์ทางด้านการร้องเพลงสำหรับผู้หญิงขึ้นมา โดยใช้ชื่อโครงการว่า "ชารัม คิว โจเซร็อกโวคัลลิสต์ ออดิชัน" (シャ乱Q女性ロックボーカリストオーディション) และได้ออกอากาศการประกวดดังกล่าวนี้ผ่านทางรายการเรียลลิตีญี่ปุ่นที่ชื่อ "อาซายัน"
หลังจากสิ้นสุดการประกวดในครั้งนั้น สึงกุ นักร้องนำและโปรดิวเซอร์ของชารัม คิว ได้ให้โอกาสผู้ที่รับตำแหน่งรองชนะเลิศจากการประกวด 5 คน มาร่วมงานกับเขา โดยมีข้อแม้ว่า ทั้งห้าคนต้องร่วมกันทำให้เพลงซิงเกิลเปิดตัวของพวกเธอ ซึ่งก็คือเพลง "ไอโนะทาเนะ" นี้ จำหน่ายได้ถึง 50,000 ชุด ซึ่งพวกเธอก็ตกลงทำตามข้อแม้ดังกล่าว และได้รับการตั้งชื่อกลุ่มว่ามอร์นิงมูซูเมะ หลังจากนั้น การบันทึกเสียงเพลงไอโนะทาเนะก็เริ่มต้นขึ้น

**การผลิตและการจัดจำหน่าย**
กระบวนการการผลิตของเพลงไอโนะทาเนะเริ่มต้นเมื่อประมาณกลางเดือนกันยายน พ.ศ. 2540 ระหว่างการผลิต ทางกลุ่มมอร์นิงมูซูเมะต้องพบกับประเด็นปัญหาใหญ่เกี่ยวกับทรงผมของยูโกะ นากาซาวะ หนึ่งในสมาชิกของกลุ่ม เนื่องจาก นากาซาวะไว้ผมยาวตอนที่เธอถ่ายภาพลงหน้าปกซีดีครั้งแรก ซึ่งตรงกับช่วงเวลาที่กลุ่มยังไม่ได้เปิดตัวเพลงนี้ต่อสาธารณชน แต่ต่อมา เธอได้เปลี่ยนทรงผมใหม่ให้กลายเป็นทรงผมสั้น ทำให้ต้องมีการถ่ายภาพหน้าปกและถ่ายทำมิวสิกวิดีโอในท่อนที่เธอร้องใหม่ทั้งหมด
ไอโนะทาเนะได้เปิดตัวและออกวางจำหน่ายในประเทศญี่ปุ่นเมื่อวันที่ 3 พฤศจิกายน ณ ชินไซบาชิ โอซากะ ด้วยยอดจำหน่าย 16,610 ชุด และต่อมาในวันที่ 9 พฤศจิกายน ณ ฟูกูโอกะ ด้วยยอดจำหน่าย 9,004 ชุด การจัดจำหน่ายยังดำเนินต่อไปถึงวันที่ 23 พฤศจิกายน ณ ซัปโปโระ ด้วยยอดจำหน่าย 14,853 ชุด ระหว่างการตระเวนเปิดตัวผลงานชิ้นนี้ คาโอริ อีดะ หนึ่งในสมาชิกอีกคนของกลุ่ม ต้องเข้าโรงพยาบาลอย่างกะทันหันเนื่องจากคอนแทคเลนส์ที่เธอใส่แตกจนเป็นเหตุให้ดวงตาของเธอบอดชั่วขณะ เธอสามารถกลับมาร่วมกับกลุ่มได้ก่อนวันที่สี่ของการจัดจำหน่ายที่นาโงยะ ซึ่งพวกเธอสามารถจำหน่ายไอโนะทาเนะได้ 9,533 ชุดที่นี่
หลังจากการตระเวนจำหน่ายซิงเกิลเพลงนี้เป็นเวลา 4 วัน สมาชิกมอร์นิงมูซูเมะรุ่นที่ 1 ทั้งห้าคนก็สามารถทำตามข้อแม้ที่สึงกุตั้งไว้ได้ และได้ร่วมงานอย่างเป็นทางการกับสึงกุในที่สุด

**เวอร์ชันครบรอบ 20 ปี**
เพลงไอโนะทาเนะได้กลับมาร้องใหม่อีกครั้งโดยอดีตสมาชิกรุ่นที่ 1 ทั้ง 5 คน และสมาชิกรุ่นใหม่ทั้ง 14 คนในนามของวงยูนิตพิเศษของมอร์นิงมูซูเมะที่มีชื่อว่า "มอร์นิงมูซูเมะ ทเวนทิเอ็ธ" และวางจำหน่ายในรูปแบบซิงเกิลดิจิทัล เมื่อวันที่ 3 พฤศจิกายน พ.ศ. 2560 หลังจากซิงเกิลต้นฉบับวางจำหน่ายเมื่อ 20 ปีที่แล้ว
เพลงนี้ได้ร้องโดยมอร์นิงมูซูเมะ'17 ในอัลบั้มที่มีชื่อว่า "⑮ แธงค์ยู, ทู" เป็นอัลบั้มเพลงลำดับที่ 15 ของมอร์นิงมูซูเมะ

**คณะผู้สร้าง**
 ซาเอกิ เค็นโซ - ผู้แต่งคำร้อง- เท็ตสึทาโร ซากูไร - ผู้แต่งทำนอง เรียบเรียง และประสานเสียง- ยูจิ โยโกเซนิ - ตำแหน่งกลอง- มาซาฮิกิ โรกูงาวะ - ตำแหน่งเบส- คิโยชิ สึจิยะ - ตำแหน่งกีตาร์- ชิง โคโนะ - ตำแหน่งเปียโนและคีย์บอร์ด

**สมาชิก**

**เวอร์ชันต้นฉบับ**
รุ่นที่ 1 - ยูโกะ นากาซาวะ- อายะ อิชิงูโระ- คาโอริ อีดะ- นัตสึมิ อาเบะ- อาซูกะ ฟูกูดะ

**เวอร์ชันมอร์นิงมูซูเมะ'17**
รุ่นที่ 9 - มิซูกิ ฟูกูมูระ- เอรินะ อิกูตะ
รุ่นที่ 10 - ฮารูนะ อีกูโบะ- อายูมิ อิชิดะ- มาซากิ ซาโต- ฮารูกะ คูโด
รุ่นที่ 11 - ซากูระ โอดะ
รุ่นที่ 12 - ฮารูนะ โองาตะ- มิกิ โนนากะ- มาเรีย มากิโนะ- อากาเนะ ฮากะ
รุ่นที่ 13 - คาเอเดะ คากะ- เรนะ โยโกยามะ
รุ่นที่ 14 - ชิซากิ โมริโตะ

**เวอร์ชันมอร์นิงมูซูเมะ ทเวนทิเอ็ธ**
รุ่นที่ 1 - ยูโกะ นากาซาวะ- อายะ อิชิงูโระ- คาโอริ อีดะ- นัตสึมิ อาเบะ- อาซูกะ ฟูกูดะ
รุ่นที่ 9 - มิซูกิ ฟูกูมูระ- เอรินะ อิกูตะ
รุ่นที่ 10 - ฮารูนะ อีกูโบะ- อายูมิ อิชิดะ- มาซากิ ซาโต- ฮารูกะ คูโด รุ่นที่ 11 - ซากูระ โอดะ
รุ่นที่ 12 - ฮารูนะ โองาตะ- มิกิ โนนากะ- มาเรีย มากิโนะ- อากาเนะ ฮากะ
รุ่นที่ 13 - คาเอเดะ คากะ- เรนะ โยโกยามะ
รุ่นที่ 14 - ชิซากิ โมริโตะ
เฉพาะปี พ.ศ. 2560 เท่านั้น

**อ้างอิง**

**ดูเพิ่ม**
 มอร์นิงมูซูเมะ- รายชื่อผลงานของมอร์นิงมูซูเมะ
หมวดหมู่:เพลงภาษาญี่ปุ่น
หมวดหมู่:มอร์นิงมูซูเมะ